《送林文华先生校文还瑞州》
明代·黄仲昭

昔年我厕金銮署，先生载道西江去。仪刑远隔庐山云，梦魂长江筠州树。

今年我客南都城，先生拜命司文衡。五夜文星向奎聚，一时藻鉴如冰明。

人生聚散风前叶，昨日相逢今又别。离筵无惜醉芳尊，后夜相望只明月。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。